LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL žemės ūkio ministro 2008 m. VASARIO 6 d. įsakymO Nr. 3D-60 „dĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PIRMAS NE ŽEMĖS ŪKIO PASKIRTIES IR APLEISTOS ŽEMĖS ŪKIO PASKIRTIES ŽEMĖS APŽELDINIMAS MIŠKU“ ĮGYVENDINIMO TAISYKLIŲ PATVIRTINIMO“ PAKEITIMO

2013 m. spalio 31 d. Nr. 3D-747

Vilnius

P a k e i č i u Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisykles, patvirtintas Lietuvos Respublikos žemės ūkio ministro 2008 m. vasario 6 d. įsakymu Nr. 3D-60 „Dėl Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisyklių patvirtinimo“ (Žin., 2008, Nr. 17-587; 2013, Nr. 47-2351):

1. Išdėstau 4 punkto antrą pastraipą taip:

„Apleista žemė (pagal Priemonę) – žemės ūkio veiklai nenaudojamas blogos agrarinės būklės žemės ūkio paskirties žemės plotas, kuriame ketinama veisti mišką ir kuris tiesioginių išmokų paraiškoje nedeklaruotas arba jo deklaruota mažiau nei 90 proc. metais, einančiais prieš šios paraiškos pateikimą arba paramos paraiškos teikimo metais, arba kuris deklaruotas tiesioginių išmokų paraiškoje kaip žemė, už kurią nemokamos tiesioginės išmokos ir kuris gali būti savaime apaugęs mišku.“

2. Papildau 36.7 punktu:

„36.7. pareiškėjas prašo mažesnės paramos sumos.“

3. Papildau 1 priedo III skyrių 61 punktu:

„61.	Ar miškas veisiamas apleistoje žemėje?	Taip □ Ne □

“.

4. Papildau 1 priedo Papildomą lapą prie paramos paraiškos pagal Kaimo plėtros 2007–2013 metų plano priemonę „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ 61 punktu:

„61.	Ar miškas veisiamas apleistoje žemėje?	Taip □ Ne □

“.

Žemės ūkio ministras	Vigilijus Jukna